จนท.นำ หมู่อาร์ม ฝากขังเรือนจำ มทบ.11 หลังขึ้นศาลทหารผัดแรก คดีหนีราชการจากการร้องทุจริตในกองทัพก่อนที่ศาลให้ประกันตัววงเงิน 5 หมื่น22 มิ.ย.2563 ความคืบหน้า กรณี ส.อ.ณรงค์ชัย อินทรกวี หรือหมู่อาร์มทหารเปิดโปงการทุจริตภายในกองทัพบก จนถูกปลดออกจากราชการและถูกดำเนินคดีความผิดวินัยฐานขาดราชการในศาลทหาร โดยมีกำหนดเข้ารายงานตัวที่กองบัญชาการศูนย์ซ่อมสร้างสิ่งอุปกรณ์สายสรรพาวุธ กรมสรรพาวุธทหารบก จ.ปทุมธานี เพื่อรับทราบข้อกล่าวหาคดีหนีทหาร จากการร้องเรียนการทุจริตภายในหน่วยงาน และจะถูกนำตัวส่งฟ้องไปยังศาลทหารกรุงเทพฯ ในวันนี้นั้นสื่อหลายสำนักรายงานตรงกันว่า วันนี้ (22 มิ.ย.63) เมื่อเวลา 12.50 น. ที่ศาลทหารเจ้าหน้าที่นำ ส.อ.ณรงค์ชัยมายื่นขอฝากขังผัดแรก ที่เรือนจำทหาร มทบ. 11 นครปฐมเป็นเวลา 12 วัน ตามข้อกล่าวหาขัดขืนหรือละเลยไม่ปฏิบัติตามคำสั่งของผู้บังคับบัญชา ตามประมวลกฎหมายอาญาทหาร มาตรา 30 และข้อกล่าวหาหนีราชการในเวลาปกติ ตามประมวลกฎหมายอาญาทหาร มาตรา 45(3) ประกอบกับมาตรา 46(4)สำหรับการยื่นขอคัดค้านการฝากขังนั้น นรเศรษฐ์ นาหนองตูม ทนายความจากศูนย์ทนายความเพื่อสิทธิมนุษยชน ยื่นขอคัดค้านการฝากขัง 5 ประเด็น เช่น การพิมพ์ลายนิ้วมือเป็นขั้นตอนตำรวจ ซึ่งได้ทำแล้ว ส่วนข้อหาขัดคำสั่ง ผบช. หมู่อาร์มไม่มีพฤติกรรมหลบหนีตามหมายเรียก และหมู่อาร์มไม่ใช่ทหาร ไม่สามารถเข้าไปยุ่งเกี่ยวกับพยานหลักฐานซึ่งศาลเห็นว่า เหตุผลจำเลยไม่เพียงพอจึงฝากขัง 12 วันจนถึงวันที่ 3 ก.ค. นี้ต่อมา นรเศรษฐ์ จึงขอยื่นประกันตัวในวันเดียวกันนี้จากนั้นเจ้าหน้าที่ได้นำตัว หมู่อาร์ม ขึ้นรถตู้ไปที่ มทบ.11 ระหว่างที่ศาลทหารฯ พิจารณาคำขอประกันตัว จนกระทั่งเวลาประมาณ 14.00 น. ศาลฯ อนุญาตให้ประกันตัวในวงเงิน 5 หมื่นบาท โดยเจ้าหน้าที่ได้ถือหมายปล่อยตัวไปที่เรือนจำ มทบ.11 เพื่อนำตัวหมู่อาร์มออกจากเรือนจำต่อไปเรียบเรียงจาก : และ
จนท.นำ หมู่อาร์ม ฝากขังเรือนจำ มทบ.11 หลังขึ้นศาลทหารผัดแรก คดีหนีราชการจากการร้องทุจริตในกองทัพ ก่อนที่ศาลให้ประกันตัววงเงิน 5 หมื่น 22 มิ.ย.2563 ความคืบหน้า กรณี ส.อ.ณรงค์ชัย อินทรกวี